|  |  |  |
| --- | --- | --- |
| **Частична предварителна оценка на въздействието** | | |
| **Институция:**  Министерство на земеделието и храните  Българска агенция по безопасност на храните | **Нормативен акт:**  Проект на Постановление на Министерския съвет за изменение и допълнение на Устройствения правилник на Българската агенция по безопасност на храните, приет с Постановление № 35 на Министерския съвет от 2011 г. (обн., ДВ, бр. 15 от 2011 г.; изм. и доп., бр. 59 от 2011 г.; изм., бр. 1 и 48 от 2012 г.; изм. и доп., бр. 91 от 2013 г., бр. 29 и 68 от 2015 г., бр. 26 и 71 от 2016 г. и бр. 90 от 2020 г.) |
|  | **………………………………………………** |
| **Лице за контакт:**  Анита Пашова – директор на дирекция „Правна“, БАБХ | **Телефон и ел. поща:**  02 91598 37  [A\_Pashova@bfsa.bg](mailto:A_Pashova@bfsa.bg) |
| **1. Проблем/проблеми за решаване:**  **Проблем 1 „Необходимост от структурни промени в отделни административни звена и укрепване на административния капацитет на Българската агенция по безопасност на храните “**  *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*  С проекта на Постановление се предлагат структурни и функционални промени в Устройствения правилник на Българската агенция по безопасност на храните, приет с Постановление № 35 на Министерския съвет от 2011 г. (обн. ДВ, бр. 15 от 2011 г.). Проектът предвижда прецизиране на функциите на дирекциите в Българската агенция по безопасност на храните (БАБХ), като се предлага нова структура на дирекциите в общата и специализираната администрация. Структурата и функционалната характеристика към настоящия момент в административните звена в БАБХ водят до затруднения в оперативното изпълнение на задачите.  Българската агенция по безопасност на храните е юридическо лице със седалище София, второстепенен разпоредител с бюджет към министъра на земеделието и храните и е компетентният държавен орган за официален контрол по отношение на качеството и безопасността на храните по цялата хранителна верига. Ръководи се и се представлява от изпълнителен директор, който се подпомага от трима заместник изпълнителни директори. Числеността на персонала в административните звена на БАБХ е 2266 щатни бройки.  Администрацията на агенцията е организирана в дирекция "Вътрешен одит", финансов контрольор, обща и специализирана администрация;  Към момента общата администрация е структурирана в дирекция "Финансово-стопанска дейност" (18 щатни бройки), дирекция „Правна“ (16 щатни бройки), дирекция "Административно обслужване, протокол, връзки с обществеността и инвестиции" (16 щатни бройки), дирекция "Човешки ресурси, обучение и квалификация" (7 щатни бройки), дирекция "Европейска координация, международно сътрудничество и проекти" (12 щатни бройки), "Информационни системи и информационна сигурност" (10 щатни бройки). Специализираната администрация в БАБХ е структурирана в Главна дирекция "Верификация на официалния контрол" с 28 териториални поделения - ОДБХ, със статут на дирекции със седалище в Благоевград, Бургас, Варна, Велико Търново, Видин, Враца, Габрово, Добрич, Кюстендил, Кърджали, Ловеч, Монтана, Пазарджик, Перник, Плевен, Пловдив, Разград, Русе, Силистра, Сливен, Смолян, София, Софийска област, Стара Загора, Търговище, Хасково, Шумен и Ямбол" (1705 щатни бройки), в това число Централно управление на БАБХ 15 щатни бройки и областни дирекции по безопасност на храните (1690 щатни бройки), дирекция "Растителна защита и контрол на качеството на пресни плодове и зеленчуци" (12 щатни бройки), дирекция "Продукти за растителна защита, торове и контрол" (15 щатни бройки), дирекция "Здравеопазване и хуманно отношение към животните"(19 щатни бройки), дирекция "Контрол на фуражите и страничните животински продукти" (11 щатни бройки), дирекция "Контрол на ветеринарномедицински продукти и инвитро диагностични ветеринарномедицински средства" (28 щатни бройки), дирекция "Контрол на храните"(22 щатни бройки), дирекция "Лабораторен контрол" (11 щатни бройки), дирекция "Граничен контрол" (134 щатни бройки). В състава на агенцията се включват и следните специализирани структури (220 щатни бройки), в това число Националният диагностичен научноизследователски ветеринарномедицински институт – София (120 щатни бройки), Централната лаборатория по ветеринарно-санитарна експертиза и екология (ЦЛВСЕЕ) – София (41 щатни бройки), Централната лаборатория за химични изпитвания и контрол (ЦЛХИК) – София (25 щатни бройки), Централната лаборатория по карантина на растенията (ЦЛКР) – София (21 щатни бройки), Централна лаборатория за окачествяване на зърно и фуражи (ЦЛОЗФ) – София (13 щатни бройки). Областните дирекции по безопасност на храните и специализираните структури са юридически лица в структурата на агенцията и са със статут на дирекции.  При направен преглед на организационната структура на Българската агенция по безопасност на храните (БАБХ) и на функционалните характеристики на отделни звена в агенцията беше очертана необходимост от оптимизация на същите. Констатирана е необходимост от преструктуриране на част от дирекциите в общата администрация с оглед облекчаване на процесите на организация, ръководство и контрол на работата в същите, а от функциите на дирекции от специализираната администрация на БАБХ е отчетено, че следва да бъдат премахнати дублиращи такива, като някои несъответствия във функционалните им компетентности бъдат отстранени с цел привеждането им в съответствие с настъпили изменения в правото на ЕС в областта на здравеопазването на животните, употребата, производството и търговията на едро и дребно с втеринарномедицински продукти.  Главна дирекция „Верификация на официалния контрол“ – (ГД ВОК) е създадена с § 3 на Постановление № 90 на Министерски съвет от 2015 г. за изменение и допълнение на нормативни актове на МС (ДВ бр. 29 от 21.04.2015 г.) и е структурирана в два отдела – отдел „Одит на официалния контрол“ – ООК и отдел „Верификация и административен контрол на дейността на ОДБХ“ – ВАКДОДБХ.  От практиката до момента не се обосновава необходимост от обособяване на Главна Дирекция ВОК в структурата на БАБХ, предвид, че извършваните от същата функции се припокриват с вменените на изпълнителния директор на БАБХ такива и с част от функциите на съответните специализирани дирекции в агенцията, а одитиращите функции на дирекцията следва да са разписани като функции на звено, което да е на пряко подчинение на изпълнителния директор на БАБХ. В този смисъл са и препоръките и насоките дадени в официалните документи на Европейската Комисия и на БДС EN ISO 19011:2018., относно одитните системи на държавите членки, а именно: Посочва се, че „одитната система, одитния орган и одиторите следва да бъдат независими от одитираната дейност, безпристрастни и да не са в конфликт на интереси, одитният орган следва да бъде свободен от неправомерно влияние на всички нива на одитния процес“. Това на практика, съгласно действащия Устройствен правилник на Българската агенция по безопасност на храните (УП на БАБХ) е неприложимо, предвид факта че одиторите са йерархически подчинени на главния директор и не са независими от одитирана дейност, тъй като областните дирекции по безопасност на храните (ОДБХ) – като одитирани организации са в състава на ГД ВОК и административно се ръководят от главния директор. Наличието на отдел за верификация на официалния контрол в ГД ВОК е нецелесъобразно, предвид че тази дейност обикновено се изпълнява от специализираните дирекции на централно ниво. Отдел ВАКДОДБХ извършва дейности, част от функциите на ГД ВОК, разписани в УП на БАБХ, които се припокриват с функциите на изпълнителния директор на БАБХ, посочени в чл. 5, ал. 1, т. 2 от УП на БАБХ, а именно: „Изпълнителният директор ръководи, организира и контролира дейността на агенцията“. Функциите на този отдел се припокриват и с някои от функциите на специализираните дирекции по отношение координацията и контрола на дейността на ОДБХ. В УП е посочено също, че отдел ВАКДОДБХ като част от структурата на ГД ВОК верифицира ефективността на официалния контрол, осъществен от ОДБХ, по утвърдени процедури и ежегодни програми в съответствие с чл. 12, параграфи 1, 2 и параграф 3, буква „а“ и „б“ от Регламент (ЕС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (OB L 95/2017г.)(Регламент (ЕС) 2017/625). Дефинициите „верифицира официалният контрол“, „верификация“, „верифициране“, „проверка на ефективността“ не се съдържат в цитираната разпоредба на Регламента. В чл. 12 от Регламент (ЕС) 2017/625 е посочено, че компетентните органи извършват официален контрол в съответствие с документирани процедури, които обхващат тематичните области на процедурите за контрол, установени в Приложение II, глава II и съдържат указания за служителите, които извършват официален контрол. Указано е също така, че компетентните органи трябва да разполагат с процедури за проверка на контрола и да предприемат корективни действия винаги когато се установят слабости и при необходимост да се актуализират предвидените процедури.  Отдел ООК в ГД ВОК при БАБХ е част от мрежата на Националните одитни системи в Европейския съюз. Компроментирането на независимостта на отдела крие риск той да бъде изваден от тази Мрежа, което от своя ще е прецедент в Системата на Националните одитни системи в Европа, поради това в рамките на законовите изисквания е целесъобразно одитната структура на БАБХ да бъде отделена като самостоятелна и пряко подчинена на изпълнителния директор на БАБХ. В тази връзка се предлага да се създаде дирекция „Одит на официалния контрол“ с оглед по-ефективното изпълнение на функционалните й задължения в съответствие с посочените по-горе изисквания на европейското законодателство и ГД ВОК да бъде закрита.  Функциите по координация и контрол на дейността на ОДБХ са вменени на специализираните дирекции в ЦУ на БАБХ, съобразно тяхната компетентност и по сега действащия Устройствения правилник на Българската агенция по безопасност на храните: чл.19, т.1; чл. 20, т. 14; чл. 21, т.1; чл. 21а, т.1, като и в §17, 19 и 20 от проекта на постановление, с които се прави изменение съответно на чл. 21, 22 и 23 от правилника, тези функции са разписани.  Създава се длъжност „служител по мрежовата и информационна сигурност“, който е на пряко подчинение на изпълнителния директор на БАБХ в съответствие с разпоредбите на Наредбата за минималните изисквания за мрежова и информационна сигурност (Обн. ДВ. бр.59 от 2019г. ).  Част от общата администрация е дирекция „Информационни системи и информационна сигурност“, чието наименование с оглед създадената длъжност на служител по мрежовата и информационна сигурност се променя на „Информационно обслужване и електронно управление“, като на дирекцията се възлагат функциите по електронното управление, а функциите свързани с мрежовата и информационната сигурност се прехвърлят и възлагат на лицето/експерт, определен от ръководителя на администрацията за служител, отговарящ за мрежовата и информационна сигурност в Агенцията.  В рамките на общата администрация, се предвижда преструктуриране и на съществуващата дирекция „Правна“, като се предлага функциите по изготвяне и обявяване на обществени поръчки, да бъдат обособени в отделна дирекция „Обществени поръчки“. Прехвърлянето на функциите, свързани с организиране на обществените поръчки в отделна дирекция ще доведе до по-ефективното им и по-бързо изпълнение.  Прецизирани са функционалните характеристики на дирекции от специализираната администрация на агенцията. С проекта на Постановление се отстраняват някои несъответствия във функционалните им компетентности, като същите се привеждат в съответствие с настъпили изменения в правото на ЕС в областта на здравеопазването на животните, употребата, производството и търговията на едро и дребно с ветеринарномедицински продукти. От 28 януари 2022 г. се прилага Регламент (ЕС) 2019/6  на Европейския парламент и на Съвета от 11 декември 2018 година, относно ветеринарните лекарствени продукти и за отмяна на Директива 2001/82/ЕО. (OB L 4/2019г.) С Регламента  се въвеждат съществени промени в правното регулиране на обществените отношения, свързани с ветеринарните лекарствени продукти  в Европейския съюз, което налага извършване на промени и в националното законодателство, които най-общо се свеждат до промяна в терминологията – понятието “ветеринарномедицински продукти” се заменя с “ветеринарни лекарствени продукти”, действащите регулаторни (лицензионни) режими – лицензите за употреба, за производство, за търговия на едро и за търговия на дребно с ветеринарномедицински продукти, са  заменени съответно с разрешения за търговия, за производство, за търговия на едро и търговия на дребно с ветеринарни лекарствени продукти; въвежда се режим за регистрация на производители, вносители и дистрибутори на активни вещества за ветеринарномедицински цели, режим за регистрация на някои категории хомеопатични ветеринарни лекарствени продукти, както и се въвежда регулация на нови видове дейности, като паралелна търговия с ветеринарни лекарствени продукти в рамките на Европейския съюз и търговия от  разстояние на дребно с ветеринарни лекарствени продукти. Регламентът въвежда изискване държавите членки да одобряват клиничните проучвания на ветеринарни лекарствени продукти, както и да осигурят, в сътрудничество с Европейската агенция по лекарствата, създаването и да участват в поддържането на базата данни на Европейския съюз относно разрешените за търговия ветеринарни лекарствени продукти, на базата данни за фармакологична бдителност и на базата данни за производство и търговия на едро с ветеринарни лекарствени продукти.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемът не може да се реши в рамките на съществуващата нормативна уредба чрез промяна в организацията на работа и/или чрез въвеждане на нови технологични възможности.  *1.3. Посочете защо действащата нормативна рамка не позволява решаване на проблема/проблемите.*  Структурата и функционалните характеристики на отделни административни звена към настоящият момент, съгласно действащия към момента УП на БАБХ водят до затруднения в оперативното изпълнение на задачите и функциите на агенцията от една страна, а от друга е необходимо актуализиране на функционалната компетентност на звената поради настъпили изменения в правото на ЕС в областта на здравеопазването на животните, употребата, производството и търговията на едро и дребно с ветеринарномедицински продукти и правното регулиране на обществените отношения, свързани с ветеринарните лекарствени продукти  в Европейския съюз.Измененията в правото на ЕС са свързани с прецизиране на понятия , които се свеждат до промяна в терминологията – понятието “ветеринарномедицински продукти” се заменя с “ветеринарни лекарствени продукти”, действащите регулаторни (лицензионни) режими – лицензите за употреба, за производство, за търговия на едро и за търговия на дребно с ветеринарномедицински продукти, са  заменени съответно с разрешения за търговия, за производство, за търговия на едро и търговия на дребно с ветеринарни лекарствени продукти. В тази връзка е необходимо да бъде направено изменение в нормативната уредба.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Не е необходимо предприемане на задължителни действия, произтичащи от нормативни актове от по-висока степен.  Не се налагат действия, произтичащи от актове от правото на ЕС.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Не е извършвана последваща оценка на въздействието на нормативния акт. | | |
| **2. Цели:**  **Цел 1** Ефективно администриране на процесите и дейностите в БАБХ в рамките на общата и специализираната администрация.  **Цел 2** Оптимизиране на организационната структура и прецизиране на функционалните задължения на отделни административни звена в БАБХ  *Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* | | |
| **3. Заинтересовани страни:**  **1**. Министерство на земеделието и храните;  **2.** Българската агенция по безопасност на храните – Централно управление  **3.** 28 Областни дирекции по безопасност на храните  **4.** Служителите в ЦУ на Българската агенция по безопасност на храните  **5.** Лицата, които са потребители на административни услуги, предоставяни в рамките на компетентността на Българската агенция по безопасност на храните  *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | | |
| **4. Варианти на действие. Анализ на въздействията:** | | |
| **4.1. По проблем 1:** **„Необходимост от структурни промени в отделни административни звена и укрепване на административния капацитет на Българската агенция по безопасност на храните** | | |
| **Вариант 1 „Без действие“:**  **Описание:**  Запазват се действащата структура и организация на работа в БАБХ. Административните звена няма да бъдат преструктурирани, като по този начин организацията на работата и координацията между звената ще остане затруднена и не достатъчно ефективна. Няма да се повиши ефективността на работния процес и няма да се оптимизира административния капацитет на БАБХ.  Остава вероятността от неспазване на сроковете за изпълнение и качеството на резултатите от одитната дейност на официалния контрол и дейността по обществените поръчки, с оглед постигане целите на агенцията.  **Положителни (икономически/социални/екологични) въздействия:**  Не са идентифицирани  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Няма да бъде постигнато подобряване на оперативното изпълнение на функциите и задачите, свързани с дейността на Агенцията и няма да се постигне оптимално използване на наличните ресурси.  *(върху всяка заинтересована страна/група заинтересовани страни)*  **Специфични въздействия:**  Не са идентифицирани  **Въздействия върху малките и средните предприятия:**  Не са идентифицирани  **Административна тежест:** Не се променя.  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  **Вариант 2 Приемане на** **Постановление на Министерския съвет за изменение и допълнение на Устройствения правилник на Българската агенция по безопасност на храните**  **Описание:**  В случай, че проектът на акт бъде приет, ще се осъществи преструктуриране на отделни административни звена, ще се укрепи административния капацитет на служителите и ще се създадат условия за по-ефективно осъществяване на административните процеси в БАБХ, както и в предоставянето на административните услуги за гражданите и оптимално използване на наличните ресурси.  При този вариант на действие ще бъдат направени необходимите структурно-организационни промени в БАБХ, което ще спомогне за по-ефикасното изпълнение на нормативно определените правомощия на изпълнителния директор на БАБХ. Ще се повиши ефективността на дейностите на агенцията в приоритетни области. Ще се постигне ясно разпределение на функции и отговорности на отделните звена в БАБХ и ще се преодолеят рисковете от дублиране на функции между отделни структури в агенцията, като отговорностите на съответните компетентни звена бъдат ясно и изчерпателно дефинирани.  **Положителни (икономически/социални/екологични) въздействия:**  Ще бъдат осъществени структурни и функционални промени, свързани с прецизиране на функциите на дирекциите, както в общата, така и в специализираната администрация, което ще доведе до преодоляване на наличните към настоящия момент затруднения в оперативното изпълнение на задачите и тяхното ресурсно обезпечаване.  Приемането на проекта на Постановление на Министерския съвет за изменение и допълнение на Устройствения правилник на БАБХ ще съответства на вменените контролни правомощия и функционални задължения на агенцията и ще доведе до подобряване на цялостната й дейност.  С предлаганата промяна във наименованието на дирекции и преразпределяне на функции ще се постигне оптимизиране на организационната структура и работния процес в агенцията, както и прецизиране на функциите на служителите, разпределени в отделните дирекции, като няма да се промени общата численост на БАБХ.  Със закриването на ГД ВОК и отделянето на правомощията на одитния отдел в нея към нова дирекция „Одит на официалния контрол“, ще се постигне съответствие с действащите нормативни актове и насоките дадени в официалните документи на Европейската Комисия, относно одитните системи на държавите членки, и ще се избегне наличното към момента дублиране на функции, вменени на втория отдел в главната дирекция.  С преструктурирането на дирекция „Правна“ и отделянето на функциите по изготвяне и обявяване на обществени поръчки в отделна дирекция „Обществени поръчки“, ще се постигне по-голяма ефективност и прецизиране на функциите на служителите от дирекцията. Обособяването на дирекция „Обществени поръчки“ в самостоятелна дирекция е необходимо с оглед пълноценно и цялостно осъществяване на всички дейности, отнасящи се до организирането и провеждането на обществени поръчки в агенцията. Дирекция „Обществени поръчки “ ще планира, организира и координира всички дейности във връзка с управление на цикъла на обществените поръчки, ще подготвя документациите за участие в обществени поръчки, както и ще изготвя и предлага процедури, анализи и правни становища, свързани с провежданите в БАБХ обществени поръчки по реда на Закона за обществените поръчки, което ще доведе до по-ефективното им и по-бързо изпълнение.  С обособяването в структурата на БАБХ на длъжностно лице „служител по мрежовата и информационна сигурност“, на пряко подчинение на изпълнителния директор, функцията по координация и контрол на дейностите в областта на информационната сигурност в рамките на Агенцията ще бъдат упражнявана пряко от ръководителя на администрацията, което ще позволи оптимално използване на информационно-комуникационните технологии и повишаване на надеждността на информационните и комуникационни системи в БАБХ.  С прецизирането на функционалните характеристики на дирекция „Здравеопазване, идентификация и хуманно отношение към животните" и дирекция „Контрол на ветеринарни лекарствени продукти", част от специализираната администрация на агенцията, се отстраняват някои несъответствия във функционалните им компетентности, като същите се привеждат в съответствие с настъпили изменения в правото на ЕС в областта на здравеопазването на животните, употребата, производството и търговията на едро и дребно с ветеринарномедицински продукти. Промените във функционалните характеристики на дирекция "Лабораторен контрол", дирекция "Контрол на храните", дирекция "Контрол на фуражите и страничните животински продукти" и дирекция "Растителна защита и контрол на качеството на пресни плодове и зеленчуци" са стилистични и са извършени с цел прецизирането им.  Общата щатна численост на БАБХ ще бъде запазена. За обезпечаване на предложените нови функционални компетентности на дирекциите в общата и специализираната администрация на БАБХ ще бъдат направени промени в разпределението на служителите по административни звена.  Преразпределението ще бъде осъществено в рамките на досегашната обща щатна численост на БАБХ чрез вътрешна реорганизация, както следва:  Изпълнителен директор 1  Заместник изпълнителни директори 3  Главен секретар 1  дирекция „Вътрешен одит“ 4  дирекция „Одит на официалния контрол“ 8  Служител по мрежова и информационна сигурност 1  Финансов контрольор 1  Обща администрация 78  в т.ч.:  дирекция „Финансово-стопанска дейност" 18  дирекция „Правна” 12  дирекция „Обществени поръчки” 4  дирекция „Човешки ресурси, обучение и квалификация" 7  дирекция „Административно обслужване, протокол, връзки с обществеността и инвестиции"16  дирекция „Европейска координация, международно сътрудничество и проекти" 12  дирекция „Информационно осигуряване и електронно управление“ 9  Специализирана администрация 1956  в т.ч.:  Областни дирекции по безопасност на храните 1697  дирекция „Растителна защита и контрол на качеството на пресни плодове и зеленчуци" 13  дирекция „Продукти за растителна защита, торове и контрол" 15  дирекция „Здравеопазване, идентификация и хуманно отношение към животните" 22  дирекция „Контрол на фуражите и страничните животински продукти" 11  Дирекция „Контрол на ветеринарни лекарствени продукти" 28  дирекция „Контрол на храните" 25  дирекция „Лабораторен контрол" 11  дирекция „Граничен контрол" 134  Специализирани структури 213  в т.ч.:  Национален диагностичен научноизследователски институт 113  Централна лаборатория по ветеринарно-санитарна експертиза и екология 41  Централна лаборатория за химични изпитвания и контрол 25  Централна лаборатория по карантина на растенията 21  Централна лаборатория за окачествяване на зърно и фуражи 13  Структурирането на звената ще бъде направено, от гледна точка на наименования, функции и щатна численост, с единното длъжностно разписание, в съответствие със Закона за администрацията и Наредбата за прилагане на Класификатора на длъжностите в администрацията.  **Отрицателни (икономически/социални/екологични) въздействия:**  Не са идентифицирани  **Специфични въздействия:**  Не са идентифицирани  **Въздействия върху малките и средните предприятия:**  Не са идентифицирани  **Административна тежест:** Не се променя.  …………………………………………………………………………………………..  *(въздействията върху малките и средните предприятия; административна тежест)*  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* | | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  | | --- | --- | --- | --- | |  | | **Вариант**  **„Без действие“** | **Вариант 2** | | ***Ефективност*** | Цел 1 | ниска | висока | | Цел 2 | ниска | висока | | ***Ефикасност*** | Цел 1 | ниска | висока | | Цел 2 | ниска | висока | | ***Съгласуваност*** | Цел 1 | ниска | висока | | Цел 2 | ниска | висока |   *1.1. Сравнете вариантите чрез сравняване на ключовите им положителни и отрицателни въздействия.*  *1.2. Посочете степента, в която вариантите ще изпълнят определените цели, съгласно основните критерии за сравняване на вариантите:*  *ефективност, чрез която се измерва степента, до която вариантите постигат целите на предложението;*  *ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;*  *съгласуваност, която показва степента, до която вариантите съответстват на действащите стратегически документи.* | | |
| **6. Избор на препоръчителен вариант:**  **По проблем 1:** Приемане на Постановление на Министерския съвет за изменение и допълнение на Устройствения правилник на Българската агенция по безопасност на храните  *Посочете препоръчителните варианти за решаване на поставения проблем/проблеми.* | | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**        *1.1. Изборът следва да е съотносим с посочените специфични въздействия на препоръчителния вариант за решаване на всеки проблем.*  *1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* | | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  Проектът не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество.  *1.6. В случай че се изменят регулаторни режими или административни услуги, посочете промяната.* | | |
| **6.3. Създават ли се нови регистри от прилагането на препоръчителния вариант (включително по отделните проблеми)?**      *Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* | | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**      *Изборът следва да е съотносим с посочените специфични въздействия на препоръчителния вариант.* | | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани потенциални рискове при реализиране на Вариант 2.  *Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* | | |
| **7. Консултации:**    *Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*  Проектът на постановление, заедно с доклада на министъра на земеделието и храните ще бъдат публикувани на Портала за обществени консултации на Министерския съвет и на интернет страницата на Министерство на земеделието и храните за получаване на предложения и становища за срок от 30 дни.  *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* | | |
| **8. Приемането на нормативния акт произтича ли от правото на Европейския съюз?**      *1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).*  *1.2. Изборът трябва да съответства на посоченото в раздел 1, съгласно неговата т. 1.5.* | | |
| **9. Изисква ли се извършване на цялостна предварителна оценка на въздействието поради очаквани значителни последици?**      *(преценка съгласно чл. 20, ал. 3, т. 2 от Закона за нормативните актове)* | | |
| **10. Приложения:**  *Приложете необходимата допълнителна информация и документи.* | | |
| **11. Информационни източници:**  Известие на Комисията относно документ за прилагането на разпоредбите за извършване на одити съгласно член 6 от Регламент (ЕС) 2017/625 на Европейския парламент и на Съвета 2021/C 66/02.  *Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* | | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност:** Анита Пашова, директор на дирекция „Правна“, БАБХ  **Дата: 26.10.2023 г.**  **Подпис:** | | |